
Automatizácia výroby ESNcard

Tento návod slúži pre zjednodušenie výroby ESNcard pomocou priehľadných samolepiacich fólií. Pre tento návod je potrebný Google Forms, Adobe Photoshop a Adobe Lightroom. Pre zjednodušenie prevodu dát z formátu získaného z Google Forms na formát potrebný pre vstup do Photoshopu som si vytvoril jednoduchý skript v programovacom jazyku Python. Z týchto programov je jediný povinný Adobe Photoshop. Všetko ostatné slúži len na zjednodušenie a zrýchlenie práce, ktorú by ináč bolo potrebné robiť manuálne.

# Príprava


Pred tým než začneme je potrebné pripraviť pár vecí

## Dotazník v Google Forms


Pre získavanie dát od erasmákov používam Google Forms. Môj hotový form je priložený v súboroch na stiahnutie. Je možné vytvoriť si aj vlastný form, potom by ale bolo potrebné upraviť Python skript.

Obrázok - Vytvorený Google Form dokument

Po vytvorení formu je potrebné nájsť priečinok kam sa ukladajú fotky získané z formu a zmeniť jeho nastavenia zdieľania priečinka tak, aby k nemu mohol pristupovať ktokoľvek s odkazom (možnosť “Anyone with the link can view“). Toto umožní Python skriptu používanému neskôr automaticky stiahnuť fotky a zmeniť ich názov.



Obrázok 2 - Nastavenie zdieľania priečinka

Taktiež je potrebné zmeniť nastavenia formu tak aby ho mohol vyplniť ktokoľvek (ak je form uložený na ESN CZ Google účte štandardne ho môžu vyplniť len ľudia s ESN CZ účtom)

Obrázok - Nastavenie prístupu k formu z iného než ESN CZ účtu

## Python

Pre automatický prevod dát z formátu stiahnutého z Google Forms na formát potrebný pre Photoshop využívam Python skript. Tento skript funguje pre Python 2 aj Python 3. Skript vyžaduje nainštalovaný modul dateutil. Ďalej následuje popis formátu dát získaného z Google Forms a formátu potrebného pre vstup do Photoshopu pre prípad ak by ste chceli data upravovať iným spôsobom než priloženým skriptom.

### Formát dát

TBD

### Použitie skriptu

Skript sa používa veľmi jednoducho.

1. Otvoríme priečinok kde je uložený skript preprocess.py

2. Nakopírujeme k nemu súbor s odpoveďami stiahnutý z Google forms

**Windows:**

3. Stlačíme a držíme klávesu Shift a klikneme pravým tlačidlom do priečinka

4. Z ponuky vyberieme možnosť “Otvoriť konzolu v danom priečinku“

**MacOS/Linux/Unix:**

3. Otvoríme si konzolu (terminál)

4. Pomocou príkazu *cd* prejdeme do priečinka so skriptom

5. Do príkazového riadka zadáme príkaz:

*python preprocess.py CSV\_FILE [OUT\_FILE]*

V tomto príkaze nahradíme CSV\_FILE za názov súboru stiahnutého z Google forms a [OUT\_FILE] za názov súboru do ktorého chceme uložiť výsledok (bez hranatých zátvoriek). Názov súboru pre výsledok je nepovinný. Ak ho neuvediete, automaticky sa výstup zapíše do súboru ”students.csv”.

!POZOR! – Ak výstupný súbor už existuje, skript ho celý vymaže

# Adobe Photoshop

1. V programe Adobe Photoshop si otvoríme šablónu ESNcard.psd.[1]

2. Vyberieme možnosť File->Import->Variable Data Sets...

3. V otvorenom okne vyberieme súbor .csv vytvorený pomocou skriptu a potvrdíme pomocou OK

4. Vyberieme možnosť File->Export->Data Sets as Files...

5. Vyberieme kam chceme uložiť vygenerované PSD súbory (odporúčam si vytvoriť novú zložku) a potvrdíme OK

6. Vyberieme možnosť File->Scripts->Image Processor...


7. Vyberieme zdrojovú zložku (zložku z kroku 5)

8. Vyberieme cieľovú zložku (odporúčam si vytvoriť novú zložku)

9. Označíme možnosť Save as JPEG

10. Zrušíme možnosť Run Action

11. Spustíme prevod pomocou Run



Obrázok - Image processor

# Adobe Lightroom

Po otvorení aplikácie sa preklikneme na záložku **Print**, a vľavo v Template Browser importujeme priložené šablóny.

**Priložené šablóny:**

**Pre fotky:**

ESNcard foto A4:: Toto je stará verzia šablóny na fotky. Fotky sú presne v rozmere potrebnom pre ESNcard.

ESNcard foto A4 v2: Nová verzia šablóny, ktorá pod každou fotkou automaticky pridá aj meno pre jednoduchšie párovanie fotky a štítku.

**Pre štítky:**

ESNcards: Rozloží štítky z Photoshopu do mriežky na celú stranu A4.

ESNcards no bottom: Rovnaké ako ESNcards, ale vynechá posledné 3 riadky na strane (na našej tlačiarni je tlač štítkov problematická, spodné riadky sa vždy vytlačili zle)

Potom je potrebné pridať všetky stiahnuté fotky do programu Lightroom, použiť jednu z 2 šablón pre fotky a výsledok vytlačiť. Následne odstrániť fotky z Lightroomu, pridať tam štítky z programu Photoshop, vybrať jednu z 2 šablón pre štítky a výsledok opäť vytlačiť. Nakoniec už len prajem pevné nervy pri strihaní a lepení ☺

# Odkazy

[1] Photoshop dátové sady a premenné

http://www.richmediacs.com/user\_manuals/RMCS\_PS\_Training/Using%20PS%20Variables/UsingVariablesInPS\_EXTERNAL.html